《看花回》
清代·陆求可

十里西湖二月天。红紫暄妍。苏公堤上沽春酒，向桃溪李径留连。

花神如解意，尽吐樽前。

醉折红英插帽檐。春色嫣然。金铃着意深深护，忍听林表啼鹃。

止容轻粉蝶，双宿双穿。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。